Atira asteroideak

Atira asteroideak edo Lurra baino barneragoko asteroideak (LBA) orbita osoa Lurraren orbitatik barnealdera kokatua duten asteroideak dira, hau da, haien afelioa Lurraren perihelioa baino txikiagoa da kasu guztietan. Lurraren perihelioa 0.983 UA da eta hortaz, asteroide hauek Eguzkitik aipatutako distantzia baino hurbilago kokatzen dira beti. Atira Lurretik gertuko objektuen talde bat da, baina beste hiru taldeek (Aton, Apolo eta Amor) baino askoz gorputz gutxiago ditu.

Asteroideak 
1998 DK36 izan zen lehen susmoak piztu zituen asteroidea, baina lehen Atira egiaztatua 163693 Atira asteroidea izan zen, 2003an aurkitua. 2020ko urtarrilean, hogeita bat Atira ezagutzen ziren; horien artetik hemezortzik orbita kalkulu zehatzak dituzte eta multzo horretako seiren orbitak zenbaki iraunkor baten bidez izendatzeko moduko zehaztasunarekin kalkulatu dira. Beste hirurogeita hemezortzi gorputzek Lurraren afelioa baino afelio txikiagoa dute (Q < 1.017 UA). Lurretik Gertuko Objektuen Jagoletza Satelitea arduratzen da halako gorputzak aurkitzeaz.

2020ko urtarrilaren 4an, Zwicky Instalazio Iragankorrak 2020 AV2 asteroidea aurkitu zuen, zeinaren afelioa 0.656 UAko baino ez den, hau da, bere osotasunean Artizarraren orbitatik barnealdera kokatzen da. Artizarraren afelioa 0.718 UAkoa dela gogoratu beharra dago. Alabaina, orbita osoa Merkuriorenaren barnealdera duen asteroiderik ez da atzeman gaur arte, lehen planetaren afelioa 0.467 UAkoa da. 2020ko urtarrilera arte aurkitutako afelio txikieneko gorputza arestian aipatutako 2020 AV2 da, haren atzetik ditugu 2019 AQ3 (Q = 0.774 UA) eta 2019 LF6 (Q = 0.794 UA).

Zerrenda

Sasi-Atirak 
Teknikoki beste bi asteroide Lurraren perihelioa baino urrunago heltzen dira, baina gure planetaren eszentrikotasuna dela eta, haien orbita osoan Lurraren orbitatik barnealdera kokatzen jarraitzen dute. Ezaugarri hori duten gorputzen Sasiatira deritze, eta hurrenak ezagutzen dira:

Oharrak

Erreferentziak 

Lurretik gertuko objektuak
Lurretik gertuko asteroideak